Swemmer vra om verskoning oor dronkbestuur | Maroela Media
Die Olimpiese kampioenswemmer Michael Phelps het op Facebook om verskoning gevra nadat hy vir dronkbestuur in hegtenis geneem is.
Phelps (29) is Dinsdag omstreeks 01:40 in Maryland in Amerika afgetrek nadat hy teen 84 myl per uur (135 km/h) in 'n 45 myl per uur (72 km/h)-sone gery het en nie nugterheidstoetse op die toneel kon slaag nie. Hy het glo ook dubbelbane op die snelweg met sy wit Land Rover oorgesteek, berig CBS Local.
"Ek besef die erns van my oortreding en aanvaar volle verantwoordelikheid," het hy op sy Facebook-blad gesê (sien plasing hieronder). "Ek besef hierdie woorde beteken nie nou baie nie, maar ek is regtig baie jammer vir enigiemand wat ek teleurgestel het."
Phelps is die mees bekroonde swemmer in die wêreld en het al 22 Olimpiese medaljes ingepalm. Hy hou ook die wêreldrekord in verskeie items. Klik hier om meer oor sy prestasies te lees.